Egpaar 'erg getraumatiseer' ná plaasaanval | Maroela Media
Egpaar 'erg getraumatiseer' ná plaasaanval
Richard en Anika Wiggel is Donderdag (19 Januarie 2017) op hul plaas oorval en aangerand. Foto: Verskaf
'n Egpaar in hul 70's is Donderdag in die vroeë oggendure in hul huis op 'n plaas in die Haenertsburg-gebied in Limpopo aangeval.
Kapt. Mamphaswa Seabi, woordvoerder van die polisie, het aan Maroela Media gesê vier verdagtes het omstreeks 03:00 op die plaas, Bloemhoek, toegeslaan. Die verdagtes het een van die plaaswerkers in sy kamer oorval en vasgebind, voordat twee van hulle na die hoofhuis op die plaas is. Die ander twee verdagtes het by die vasgebinde werker agtergebly.
"Die verdagtes het glo vensters gebreek om toegang tot die huis te kry. Daar het hulle die bejaarde egpaar, Richard en Anika Wiggel, oorval en aangerand," het Seabi gesê. Hy het gesê die verdagtes het glo 'n windbuks wat hulle in die huis gevind het, gebruik om die egpaar aan te rand.
"Hulle het 'n onbekende bedrag geld, 'n radio, televisie en drie selfone uit die huis geroof, voordat hulle met die egpaar se Isuzu-bakkie op die vlug geslaan het." Die bakkie met die nommerplaat CVV 887 L is nog nie gevind nie.
Maroela Media verneem die werker kon daarin slaag om homself los te wikkel en het die egpaar te hulp gesnel voordat hulle saam na 'n buurplaas geloop het om hulp te kry.
"Die man het 'n slegte hou teen sy kop weg, maar nóg hy nóg sy vrou is ernstig beseer. Hulle is net verskriklik getraumatiseer deur die voorval," het Seabi gesê. "Die bloed wat op die toneel gevind is, is vermoedelik die verdagtes se bloed wat deur die gebreekte venster in die huis geklim het."
Die polisie ondersoek 'n saak van huisbraak en niemand is nog in hegtenis geneem nie.
Drie vas wat vrou glo voor hof ontvoer, vermoor
Dis die enigste en laaste wat julle van hierdie saak gaan hoor. Maroela is bereid om daaroor te berig, al die ander media huise smeer dit toe of plaas dit op bladsy 6 of 9 in so 'n klein as moontlike beriggie wat dit as 'roof' afmaak. Ons is besig om moed en vertroue in die regering en die hoofstroommedia te verloor.
Lafaarde, wat ou mense so teiken, wat n lafhartige daad…
Slegs huisbraak? Wát van aanranding?
Dankie Maroela Media. Daar is n doelbewuste en ondermynende poging deur die hoofstroommedia en sogenaamde politieke leiers wat verdeeldheid en rassehaat en moord aanhits deur plaasaanvalle en moorde in gewelddadige huisrowe teen wit mense in die kiem te probeer smoor. Ons sal nie stilbly nie en wag vir die volgende statistiek nie. Hoofstroom media is bevooroordeeld teenoor wit mense. Hoofstroom media sal bv berig n Boervrou molesteer kind – waarom word die amp van n boer altyd gekonneteer by n negatiewe berig. Indien die amp Admin klerk is sou daar nie gestaan het Admin klerk molesteer n kind nie.
Weereens lafhartig en oppotunisties. Om oumense aan te val. Dank ons Hemelse Vader dat hulle nie ook wreed vermoor is nie. Ons witmense moet begin saamstaan anders gan ons stelselmatig uitgeroei word en van ons plase afgedryf word. Dit is die ANC en EFF se plan. Mugabe het hulle mooi geleer hoe om dit te doen. Hulle is net te onnosel om te besef dit is die boere wat kos op hul tafels sit.